L'alcalde de Sagunt felicita la Policia Nacional en l'acte de celebració del 196 aniversari del cos de seguretat
24 de gener 2020

![](/media/fvwdgvz5/52-c_acto-policia-nacional-11.jpg)  
  

La Policia Nacional ha celebrat el seu 196 aniversari en un acte que ha tingut lloc a la Casa Municipal de Cultura i al qual ha assistit l'alcalde de Sagunt, Darío Moreno, així com els membres de la Corporació Municipal, Javier Raro, Natalia Antonino i Asun Moll. A més, s'ha homenatjat membres del cos que s'han jubilat recentment.

L'alcalde de Sagunt ha recordat que des que este cos de seguretat de l'estat es creara el 13 de gener de 1824 ha tingut la missió de vetlar pel lliure exercici dels drets de la ciutadania i garantir el bé i la seguretat pública, assegurant així el benestar i la qualitat de vida de tota la població.

![](/media/zxdbgkcf/52-c_acto-policia-nacional-22.jpg)  

«**Actes com este són necessaris per a posar en valor el treball que realitzeu els hòmens i les dones que pertanyeu al cos de Policia Nacional, així com per a reconéixer des de totes les institucions la vostra dedicació i compromís envers els veïns i veïnes i en este cas en particular amb la ciutadania de Sagunt**», motiu pel qual Moreno els ha donat les gràcies. A més, ha manifestat que al llarg dels anys d'existència, la Policia Nacional ha sabut evolucionar i adaptar-se als reptes del futur i «**s'ha convertit en una peça clau de la nostra democràcia, sent una institució imprescindible per a garantir l'estat de benestar que gaudim la ciutadania espanyola**».

L'alcalde ha declarat que gràcies a la labor d'este cos «**podem gaudir d'una vida en llibertat, en un ambient de respecte i seguretat**». Moreno ha recordat que a més l'acte servia per a homenatjar aquells membres del cos que s'han jubilat i els ha agraït en nom de la població de Sagunt «**la seua encomiable vida laboral on la vocació de protegir la comunitat està per damunt de tot fins i tot a risc de la vostra pròpia vida**».

Moreno també ha tingut paraules d'agraïment pel treball que els diferents cossos de seguretat realitzen en episodis de temporals com el que recentment ha sacsejat l'est de la Península Ibèrica. «**Estos successos han sigut una mostra més de la necessitat que tots els cossos de seguretat i emergències estigueu coordinats perquè la resposta siga més immediata i eficaç si cap**», ha conclòs l'alcalde.​

![](/media/zkacwvzh/52-c_acto-policia-nacional-38.jpg)  
![](/media/mqfa3d4z/52-c_acto-policia-nacional-33.jpg)  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-felicita-la-policia-nacional-en-l-acte-de-celebracio-del-196-aniversari-del-cos-de-seguretat/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-felicita-la-policia-nacional-en-l-acte-de-celebracio-del-196-aniversari-del-cos-de-seguretat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-felicita-la-policia-nacional-en-l-acte-de-celebracio-del-196-aniversari-del-cos-de-seguretat/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-felicita-la-policia-nacional-en-l-acte-de-celebracio-del-196-aniversari-del-cos-de-seguretat/)